  Виталий Пронин 27-тӥ декабре Ижысь ЛИФТ штабын (Пушкинская 216) 16.00 часын ортчоз удмурт кылбурчиослэн «КЫЛбурд» слэмзы. Вормисьлы - 5 сюрс манет! Поэтри-слэм - англи кылысь берыктыса, поэтъёслэн вожвылъяськонзы шуэм луэ. Слэм дыръя кылбурчиос асьсэ ужъёссэс лыдӟо, нош калык дунъя, кин ӟечгес быгатоз, кин золгес вырӟытоз мылкыдэз но сюлэмез. Кылбур слэм дыръя вормисез быръе нимысьтыз жюри. Жюриез учкисьёс асьсэ пӧлысь ик быръё. Озьыен, ми вазиськиськом удмурт кылбурчиослы: дась-а тӥ учкисъёслэсь мылкыдзэс вырӟытыны? Дась-а сюлэмъёсазы кылбурез яратон мылкыд аратыны? Дась-а бурдъяны? Соку куриськондэс ыстэ «КЫЛбурд» ӵошатcконэз радъясьёслы: udmdunne@yandex.ru адресъя яке жингыртэ 8(3412) 73-33-42 телефонъя. Ӵошатсконэ пыриськыны быгато пӧртэм арлыдъем кылбурчиос. Куриськонэз сётоно 25 декабрёзь. Ужрадэ пырисько Эстониысь куноос: Яан Малин но Маргус Коннула кылбурчиос. Ӵошатсконэз радъяло Удмуртиысь Писательёслэн огазеяськонзы но «Удмурт дунне» газет. УД  